వనితా జగ్దేవ్ బొరాడే

వనితా జగ్దేవ్ బొరాడే (జననం 25 మే 1975) భారతీయ పరిరక్షక శాస్త్రవేత్త, వన్యప్రాణుల సంరక్షణలో పనిచేసే సోయిరే వాంచరే మల్టీపర్పస్ ఫౌండేషన్ స్థాపకురాలు. పాములను రక్షించడంలో ఆమె ప్రత్యేకత కలిగి ఉంది. బోరాడే ఆమె పరిరక్షణ కృషికి గుర్తింపుగా భారత ప్రభుత్వం నుండి నారీ శక్తి పురస్కారాన్ని అందుకుంది.

వ్యక్తిగత జీవితం 
వనితా జగ్దేవ్  బొరాడే 1975 మే 25న జన్మించారు.  ఆమె తన భర్తతో కలిసి భారత రాష్ట్రమైన మహారాష్ట్రలోని బుల్ధానాలో నివసిస్తుంది.

కెరీర్ 
ఆమె పన్నెండేళ్ల వయసులో విషపూరితమైన పాములను  పట్టుకోవడం ప్రారంభించింది. ఆమె సోయిరే వాంచరే మల్టీపర్పస్ ఫౌండేషన్ ను స్థాపించింది, ఇది కాలుష్యాన్ని నివారించడం , వన్యప్రాణులను రక్షించడంపై దృష్టి సారించే పర్యావరణ సంస్థ.  50,000 కంటే ఎక్కువ పాములను రక్షించి,  బొరాడే గిన్నిస్ వరల్డ్ రికార్డ్స్‌లో చేర్చబడింది. ఆమె ముఖ్యంగా పాముల పట్ల కరుణ చూపుతుంది, తేనెటీగలతో కూడా అనుభవం కలిగి ఉంటుంది.

బొరాడే పాము కాటుకు ఎలా చికిత్స చేయాలో ఇతరులకు బోధించింది, పాముల గురించి వాస్తవిక సమాచారాన్ని అందించడం ద్వారా ఒఫిడియోఫోబియా (పాముల భయం) ను తగ్గించడానికి లక్ష్యంగా పెట్టుకుంది.

అవార్డులు, గుర్తింపు 

 ఇండియా పోస్ట్ బొరాడే సాధించిన విజయాలను గుర్తించి ఆమె చిత్రపటముతో కూడిన స్టాంపును విడుదల చేసింది
 2022 అంతర్జాతీయ మహిళా దినోత్సవం సందర్భంగా, ఆమె రాష్ట్రపతి రామ్ నాథ్ కోవింద్ నుండి భారతదేశంలోని మహిళల అత్యున్నత పౌర పురస్కారం అయిన 2020 నారీ శక్తి పురస్కార్ ను అందుకున్నారు 
 "స్నేక్ వుమన్"గా పిలువబడే బొరాడే " భారతదేశపు మొట్టమొదటి మహిళా స్నేక్ ఫ్రెండ్ "గా గుర్తించబడింది

మూలాలు 

1975 జననాలు
జీవిస్తున్న ప్రజలు
నారీశక్తి పురస్కార గ్రహీతలు